Prema pisanju portala ePodravina, baka iz mjesta Fardinandovca pored Đurđevca je zabunom iz vrtića odvela tuđe dijete, majka se šokirala.

Naime, jučer se u vrtiću Košutica u Ferdinandovcu kraj Đurđevca dogodila nevjerojatna situacija.

Kako je redakciji portala ispričala majka dječaka, ona je poslije posla došla po svog trogodišnjeg sina koji ide u jaslice.

Međutim, odgojiteljica koja je ujedno i ravnateljica vrtića, rekla joj je da ga je pokupila baka.

“Bilo mi je to malo neobično, no otišla sam kući i pitala svekrvu je li ga pokupila u vrtiću, a ona meni da nije. Srce mi je stalo, mislila sam da su ga ukrali, da ga više nikad neću vidjeti, odmah smo nazvali policiju”, rekla im je majka djeteta.



Ona je potom u vrtić otišla sa šogoricom i pretraživala dječje ormariće da vidi čije cipele nedostaju.

“Bila sam u šoku, nije mi bilo jasno što se dogodilo dok me ravnateljica uvjeravala da je dijete kod kuće s bakom, a nije bilo. Cipele mojeg sina bile su u ormariću, a patike od jednog mališana, koji je još bio u vrtiću, su nedostajale. Tada smo shvatili da bi to moglo biti to”, rekla je.

Pročitajte cijeli članak